cyanic-selkie/wikianc huggingface dataset:
რორაიმა
რორაიმა (Monte Roraima) — ტეპუი ვენესუელის, ბრაზილიისა და გაიანის სახელმწიფო საზღვარზე. სიმაღლე 2810 მ. მდებარეობს გვიანის ზეგანზე, კანაიმის ეროვნული პარკის სამხრეთ-აღმოსავლეთ ნაწილში. რორაიმას თავზე მუდმივად ღრუბელია. მისი მწვერვალი პლატოა, რომლის ფართობია დაახლოებით 34 კმ². 1884 წელს მთის მწვერვალზე პირველად ავიდა ექსპედიცია სერ ევერარდ თარნის ხელმძღვანელობით. ამ ექსპედიციის წევრთა მონათხრობმა შთააგონა ცნობილ მწერალს, სერ ართურ კონან დოილს, თავისი სათავგადასავლო რომანის, „დაკარგული ქვეყნის“ დაწერა.
რესურსები ინტერნეტში
კატეგორია:ბრაზილიის მთები კატეგორია:ვენესუელის მთები კატეგორია:გაიანის მთები
პრეტენდენტთა III ტურნირი მსოფლიოს პირველობაზე ჭადრაკში ვაჟთა შორის
27 მარტი - 20 აპრილი 1956 ამსტერდამი, ნიდერლანდები
ფიდეს გადაწყვეტილებით ტურნირში მონაწილეობის უფლება მიეცათ წინა პრეტენდენტთა ტურნირის გამარჯვებულს (ვ. სმისლოვი) და 1955 წლის საზონათაშორისო ტურნირის პირველ - მეცხრე ადგილებზე გასულ მოჭადრაკეებს.
ტურნირი თანაბრად განვლო ვასილი სმისლოვმა. ბოლო ტურში დაამარცხა რა ბრონშტეინი სმისლოვმა გაინაღდა პირველი ადგილი და მეორედ მოიპოვა მსოფლიოს ჩემპიონთან მატჩის უფლება.
! style="background: #ddffdd;"|# ! s! style="background: #ddffdd;"|მოჭადრაკე ! s! style="background: #ddffdd;"|1 ! s! style="background: #ddffdd;"|2 ! s! style="background: #ddffdd;"|3 ! s! style="background: #ddffdd;"|4 ! s! style="background: #ddffdd;"|5 ! s! style="background: #ddffdd;"|6 ! s! style="background: #ddffdd;"|7 ! s! style="background: #ddffdd;"|8 ! s! style="background: #ddffdd;"|9 ! s! style="background: #ddffdd;"|10 ! s! style="background: #ddffdd;"|ქ
კატეგორია:მსოფლიო ჩემპიონატი ჭადრაკში
Elements of Life
Elements of Life — ტიესტოს მესამე სოლო ალბომი, რომელიც გამოუშვა 2007 წლის 16 აპრილს. ამ ალბომში მეტი ვოკალია გამოყენებული წინა ალბომებთან შედარებით. ალბომი იყო ნომინირებული გრემის დაჯილდოების კატეგორიაში: საუკეთესო ელექტრონული/საცეკვავო ალბომი.
რესურსები ინტერნეტში
კატეგორია:ტიესტოს ალბომები კატეგორია:2007 წლის ალბომები
ირემი
ირემი (Cervus) — წყვილჩლიქოსან ცხოველთა გვარი ირმისებრთა ოჯახისა. თითო რქაზე შეიძლება 10-ზე მეტი ტოტიც ჰქონდეს. კისერზე მოკლე ფაფარი აქვს. ნუკრი ხალებიანია, მოზრდილი — ერთფერი. კუდის არეში აქვს სხვადასხვა სიდიდის „სარკე“. გავრცელებულია ევროპის, აზიის (უმთავრესად სამხრეთ და სამხრეთ-აღმოსავლეთის ნაწილის), ჩრდილოეთ ამერიკის ტყეეებში. აერთიანებს 6 ქვეგვარის 13-14 სახეობას. საქართველოში გვხვდება კეთილშობილი ირემი. ნახევრად მოშინაურებული ირმების ნორჩ რქებს — პანტებს იყენებენ პანტოკრინის დასამზადებლად. სანადირო და სარეწაო ცხოველებია, თუმცა, მცირე რაოდენობის გამო, ნადირობა უმთავრესად აკრძალულია (მაგ., საქართველოში — კეთილშობილ ირემზე), აკლიმატიზებულია ახალ ზელანდიაში, სამხრეთ ამერიკაში და სხვა.
სქოლიო
კატეგორია:ირმისებრნი
კომოეს ეროვნული პარკი
კომოეს ეროვნული პარკი (Parc national de la Comoé) — ეროვნული პარკი ჩრდილოეთ კოტ-დ'ივუარში, 1983 წლიდან შესულია იუნესკოს მსოფლიო მემკვიდრეობის სიაში. მდებარეობს ზანზანის ოლქში. მის დასავლეთით მდებარეობს ქალაქი კონგი და მდინარე კომოე, აღმოსავლეთით ქალაქი ბუნა. დასავლეთით აგრეთვე ესაზღვრება მდინარე შავი ვოლტა, რომელზეც გადის სახელმწიფო საზღვარი კოტ-დ'ივუარსა და ბურკინა-ფასოს შორის. პარკის იუნესკოს ძეგლთა სიაში შესვლის მიზეზი იყო მდინარე კომოეს გარშემო გავრცელებული მცენარეთა მრავალფეროვნება, რომელიც მოიცავს უძველესი ნოტიო ტროპიკული ტყეების ნარჩენებს. იმის გამო, რომ ეს ეროზირებული რეგიონი ორ დიდ მდინარეს შორის მდებარეობს, მიწა ნესტიანია და ბალახიანი, რაც ხელსაყრელია უფრო მეტი ბიომრავალფეროვნებისთვის, ვიდრე ეს მეზობელი რეგიონებშია. 2003 წლიდან, იუნესკომ პარკი საფრთხის ქვეშ მყოფ ძეგლთა სიაში გადაიტანა, რისი მიზეზიც უკანონო ნადირობა, ტერიტორიის საქონლის საძოვრად გამოყენება და უგულისყურო მენეჯმენტია.
მდინარე კომოეს დაბლობი სეზონურად იფარება ბალახით, რის გამოც ის მრავალ ცხოველს იზიდავს. აქ ასევე გავრცელებულია აფრიკული ნიანგის სამივე სახეობა — ნილოსის ნიანგი, პატარა დინგიანი ნიანგი (Mecistpos cataphractus) და ჯუჯა ნიანგი (Osteolaemus tetraspis). ტერიტორიაზე სეზონურად თავს იყრიან გადამფრენი ფრინველები.
2017 წელს ამოიღეს საფრთხის ქვეშ მყოფ ძეგლთა სიიდან.
რესურსები ინტერნეტში
კატეგორია:კოტ-დ’ივუარის ეროვნული პარკები კატეგორია:მსოფლიო მემკვიდრეობის ძეგლები კოტ-დ'ივუარში
რიუ-გრანდი-დუ-ნორტი
რიუ-გრანდი-დუ-ნორტი (პორტ. Rio Grande do Norte, RN) — შტატი ბრაზილიის ჩრდილო-აღმოსავლეთში. ეკონომიკის საფუძველია სოფლის მეურნეობა და მარილის წარმოება. ბრაზილიის შტატებს შორის ერთ-ერთი ყველაზე პატარა შტატია.
რესურსები ინტერნეტში
კატეგორია:ბრაზილიის შტატები
Thejas
Thejas (തേജസ്‌ ദിനപ്പത്രം) — მალაიალამურ ენაზე გამოცემული ყოველდღიური გაზეთი, რომელსაც გამოსცემს საზოგადოებრივი კომპანია შეზღუდული პასუხიმგებლობით „Intermedia Publishing Ltd.“, სათაო ოფისით კოჟიკოდეში. ფუნქციონირება 2006 წლიდან, ინდოეთის რესპუბლიკის დღიდან დაიწყო. სამი თვის შემდეგ, კიდევ ერთი გამოცემა გაიხსნა ტირუვანანტაპურამში, ხოლო კიდევ სამი თვის შემდეგ კი მესამე გამოცემა გაიხსნა კოჩში.
გამოცემა
თავდაპირველად გაზეთი კოჟიკოდეში გამოიცემოდა. მაგრამ 2006 წლიდან დაიწყო გაფართოება, რომლის ფარგლებში გაზარდა გამოცემა და დაიწყო ერნაკულამსა და ტირუვანანტაპურამში ფუნქციონირება. 2008 წელს გაიხსნა კანურის გამოცემა, როგორც გაფართოების ნაწილი. 2009 წლის დეკემბერში გაიხსნა კოტაიამის გამოცემა. გაზეთს აქვს ონლაინ გამოცემა და ელექტრონული ქაღალდიც.
Thejas-ის სპარსეთის ყურის რეგიონშიც დაიწყო ფუნქციონირება, ასე 2011 წლის მარტში გაიხსნა საუდის არაბეთის გამომცემლობა რიჰადში, ჯიდასა და დამამში. 2012 წლის 17 მაისს გაიხსნა ყურის მეოთხე გამოცემა დოჰაში, ხოლო მეხუთე გამოცემა გაიხსნა ბაჰრეინის დედაქალაქ მანამაში, 2012 წლის 27 სექტემბერს.
მისია
„Thejas-ი გაზეთია, რომელიც ცდილობს ე.წ. უმცირესობებისა და მალაილამელი მოსახლეობის დაკმაყოფილებას“ — განაცხადა გაზეთის აღმასრულებელმა რედაქტორმა ნ.პ. ჩეკუტიმ, რომელიც ადრე „კაირალი ტვ-ს“ საინფორმაციო გამოშვებებს კორესპონდენტი იყო.
მაჰაჩყალის შუქურა
მაჰაჩყალის (პეტროვსკის ) შუქურა (Махачкалинский маяк) — მოქმედი შუქურა დაღესტნის რესპუბლიკის დედაქალაქ მაჰაჩყალაში.
მდებარეობს ქალაქის კიროვსკის რაიონში, ამირხანოვის ქუჩა №20. ითვლება ქალაქის ღირსშესანიშნაობად. 117 საფეხურიან მრგვალ სპირალისებურ კიბეს ავყავართ ზემოთ. შუქურაზე მაღალი მაჰაჩყალაში მხოლოდ სატელევიზიო კოშკია.
ისტორია
მაჰაჩყალის შუქურას ისტორია ქალაქის ისტორიის განუყოფელი ნაწილია. იგი დაღესტნის დედაქალაქზე უმცროსია მხოლოდ რამდენიმე წლით. კასპიისპირეთში შუქურების მშენებლობის ინიციატორი იყო კავკასიის გუბერნატორი მიხეილ ვორონცოვი.
პეტროვსკის ციხესიმაგრეში პირველი შუქურა აშენდა 1852 წელს ტარკოვსკის მთაზე, გადმოცემის თანახმად, იმ ადგილას, სადაც პორტ-პეტროვსკის ციხესიმაგრეს ჩაუყარა საძირკველი რუსეთის იმპერატორმა პეტრე I-მა. თავდაპირველად ეს იყო თეთრი კოშკი, ზღვის დონიდან 75 მეტრის სიმაღლეზე. რვა ნათურის შუქი ძლიერდებოდა რეფლექტორებით და სინათლის ხილვადობა 18 მილს აღწევდა.
მარჯვნივ|მინი|300პქ| პეტროვსკის სტილიზებული შუქურა სულეიმან სტალსკის ბულვარზე, [[მაჰაჩყალაში ]] დიდი სამამულო ომის დაწყებისთანავე შუქურა გამორთულ იქნა და მხოლოდ 1944 წელს დაიწყო მუშაობა. შუქურა გათიშული იყო 1990-იან წლებში (ორი თვით) ელექტროენერგიის გადასახადის გადაუხდელობის გამო.
მე-20 საუკუნის ბოლოს დანგრეული შენობა გარემონტდა. 2008 წელს შუქურაზე დამონტაჟდა თეთრი მოციმციმე შუქი, რომელიც ჩანს 24 მილის მანძილზე. შუქურა სრულად ავტომატიზირებულია. მისი განათების ჩართვა-გამორთვა ხდება სპეციალური გრაფიკის მიხედვით, რომელიც შედგენილია წელიწადის დროების გათვალისწინებით. მას ემსახურება ერთი თანამშრომელი — სანავიგაციო აღჭურვილობის წარმოების ჯგუფის ხელმძღვანელი. 2014 წელს შუქურაზე ჩატარდა სამუშაოები მოწყობილობების პროფილაქტიკის მიზნით და დამონტაჟდა მოდერნიზებული მსუბუქი-ოპტიკური აპარატურა.
იბოტირამა
იბოტირამა (Ibotirama) — მუნიციპალიტეტი ბრაზილიაში, ბაიას შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება ვალი-სან-ფრანსისკუ-და-ბაიას მეზორეგიონს.
2010 წლის მონაცემებით, მოსახლეობა 25 422 ადამიანს შეადგენდა. ფართობი 1 391.232 კმ²-ია. მოსახლეობის სიმჭიდროვე 18.27 კმ²-ზე.
რესურსები ინტერნეტში
კატეგორია:ბაიას შტატის მუნიციპალიტეტები
ბეხლისტოკი
ბეხლისტოკი (Bächlistock) — მთა ბერნის ალპებში, შვეიცარიაში. მდებარეობს ბერნის კანტონში; გადმოჰყურებს უნტერაარის მყინვარს. მისი მწვერვალის სიმაღლე ზღვის დონიდან 3 247 მეტრს აღწევს და აღმართულია მყინვარების ხეობებს შორის.
რესურსები ინტერნეტში
კატეგორია:ალპები კატეგორია:შვეიცარიის მთები
Nothing Else Matters
„Nothing Else Matters“ — ამერიკული მძიმე მეტალ ჯგუფ მეტალიკის სინგლი ალბომიდან Metallica, რომელმაც 1992 წელს მეთერთმეტე ადგილს მიაღწია ბილბორდის ჩარტში ცხელი მეინსტრიმული როკ ტრეკები და მრავალ ქვეყანაში საუკეთესო ათეულებში მოხვდა. ცნობილია, რომ მისი მრავალი, 100-ზე მეტი ქავერ-ვერსია არსებობს.
ისტორია
ჯეიმზმა „Nothing Else Matters“-ის შესავალი მეგობარ გოგონასთან ტელეფონზე საუბრისას დაწერა. სიმღერის ტექსტიც მას ეძღვნება. სანამ ცალი ხელით ყურმილი ეჭირა, მეორეთი გიტარას უკრავდა. საუბრის დასრულების შემდეგ დაუმატა კიდევ გარკვეული შტრიხები. ჯეიმზი ამბობს:
სიმღერა გახდა ჰიტი და განსაკუთრებული დამახასიათებელი შტრიხი მეტალიკას კონცერტებისათვის. ესაა მეტალიკის იმ მცირერიცხოვანი სიმღერებიდან ერთ-ერთი, სადაც გიტარის სოლოს ჰემეტის მაგივრად ჰეტფილდი ასრულებს.
S&M და „ლიფტის“ ვერსია
„შავი ალბომის“ გამოსვლიდან მცირე ხანში ჯგუფის პროდიუსერმა ბობ როკმა შესთავაზა მეტალიკას „Nothing Else Matters“-თვის დაემატებინათ ორკესტრი. დაუკავშირდნენ სან-ფრანცისკოს სიმფონიური ორკესტრის დირიჟორს, მაიკლ კემენს, და სთხოვეს დაეწერა მათთვის საორკესტრო პარტია და გაუგზავნეს მას სიმღერის ჩანაწერი. მაიკლმა დაწერა და გამოუგზავნა აღნიშნული პარტია, მაგრამ მას აღარავინ დაკავშირებია.
მალე მაიკლ კემენი 1992 წელს გრემის დაჯილდოების ცერემონიაზე შეხვდა ჯგუფს კულისებში. მათ მოასმენინეს სიმღერის ე.წ. „ლიფტის ვერსია“ (Elevator Version, განთავსებულია სინგლის Sad But True B-მხარეზე). ეს არის ჩანაწერი, სადაც ელექტრული გიტარები ჩანაცვლებულია აკუსტიკურით (სოლოს შესრულების დროსაც კი), ისმის მხოლოდ ჯეიმზის ხმა, გიტარა და ორკესტრი. მაიკლს მოეწონა იგი და შესთავაზა ჯგუფს კონცერტის ჩატარება ორკესტრთან ერთად. ამ მომენტისთვის ჯგუფი მხოლოდ დაპირდა, რომ იფიქრებდნენ ამაზე. შედეგად 1999 წლის 21-22 აპრილს ჩაატარეს კონცერტი ორკესტრთან ერთად და გამოუშვეს ამ კონცერტის ჩანაწერი ალბომად, სახელწოდებით S&M, რომელშიც შედის  Nothing Else Matters „გაორკესტრებული“ ვერსიაც.
Nothing Else Matters '99
მეტალიკამ 2000 წლის 4 იანვარს გამოუშვა სინგლი Nothing Else Matters '99, რომელშიც შესულია სიმღერის S&M ვერსია, ხოლო B-გვერდზე - For Whom The Bell Tolls (S&M ვერსია) და Human. ამ ვერსიაში ჯეიმზი მთლიან სიმღერას უკრავს აკუსტიკურ გიტარაზე, სოლოს დროსაც კი.
სხვა ვერსიები
სიმღერის პოპულარობამ და იმ ფაქტმა, რომ შედარებით მეტალიკის სხვა სიმღერებთან ადვილი დასაკვრელია, გამოიწვია ქავერ-ვერსიების სიმრავლე. დღეისთვის ცნობილია „Nothing Else Matters“-ის ორმოცზე მეტი ქავერი, რომლებსაც ასრულებენ Apocalyptica, String Quartet, სკოტ დ. დეივისი, Gregorian, მარკო მეისინი და სხვები.
სქოლიო
კატეგორია:მეტალიკის სიმღერები კატეგორია:1991 წლის სიმღერები კატეგორია:1992 წლის სინგლები კატეგორია:1999 წლის სინგლები კატეგორია:Elektra Records-ის სინგლები
აჟენი
აჟენი (Agen) — ქალაქი სამხრეთ საფრანგეთში. 1999 წლის მონაცემებით ქალაქის მოსახლეობა შეადგენს 30,170 ადამიანს, საშუალო სიმჭიდროვე კმ²-ზე შეადგენს 2,626 ადამიანს. ქალაქის ფართობი შეადგენს 11.49 კმ²-ს. აჟენიდან 45 კილომეტრში მდებარეობს ქალაქი გარნა. ქალაქი აჟენი დააარსა ფრანკთა მეფე ხლოდვიგ I-მა 509 წელს. აჟენის ყველაზე ცხელი თვეებია ივლისი და აგვისტო, ხოლო ყველაზე ცივი თვეებია დეკემბერი და იანვარი. აჟენი არის აკვიტანიის რეგიონის და ლო და გარონას დეპარტამენტის დასახლებული პუნქტი.
სქოლიო
კატეგორია:საფრანგეთის ქალაქები
მოდესტოსი (იერუსალიმის პატრიარქი)
წმიდა მოდესტოსი -იერუსალიმელი მთავარეპისკოპოსი, ხსენება ძვ.სტ. - 18 დეკემბერი (ახ. სტ. - 31 დეკემბერი). დაიბადა კაბადოკიის სებასტიაში (თანამედროვე თურქეთის ქალაქი სივასი), ქრისტიანთა ოჯახში. მან სიყმაწვილიდანვე იგრძნო მისწრაფება მკაცრი, ასკეტური ცხოვრებისაკენ და, როდესაც ჟამმა უწია, ბერად აღიკვეცა. შემდგომში ნეტარი მოდესტოსი წმიდა თეოდოსი დიდის სავანის იღუმენი იყო. 614 წელს სპარსეთის მეფემ ხოსრო II-მ აიღო იერუსალიმი. დაარბია იგი, დაანგრია მართლმადიდებლური ტაძრები, დახოცა 90000-მდე ქრისტიანი. ასევე, ხელთ იგდო უფლის ცხოველმყოფელი ჯვარი და დაატყვევა იერუსალიმის პატრიარქი ზაქარია. ამის შემდეგ იერუსლიმის ეკლესიის განმგებლობა დროებით წმიდა მოდესტოსს დაევალა.
ნეტარმა მოდესტოსმა ალექსანდრიის პატრიარქის იოანე მოწყალის დახმარებით აღადგინა დარბეული ქრისტიანული საყდრები. მან პატივით დაკრძალა დახოცილი ბერები საბა განწმენდილის ლავრიდან. თოთხმეტი წლის შემდეგ ბიზანტიის იმპერატორმა ჰერაკლემ, სპარსეთში წარმატებული ლაშქრობის შედეგად ტყვეობიდან გაათავისუფლა იერუსალიმის პატრიარქი ზაქარია და უფლის ცხოველმყოფელი ჯვარიც იერუსალიმში დააბრუნა. პარტიარქ ზაქარიას მიცვალების შემდგომ იერუსალიმის ეკლესიის მწყემსმთავრად წმიდა მოდესტოსი დაადგინეს. უფლის რჩეული 634 წელს მიიცვალა.
Rhytidoponera rufiventris
Rhytidoponera rufiventris — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhytidoponera-ს გვარიდან. მიეკუთვნება Ectatomminae-ს ქვეოჯახს. .
მოდესტოსი (იერუსალიმის პატრიარქი)
ლიტერატურა
კატეგორია:იერუსალიმის პატრიარქები კატეგორია:VII საუკუნის ქრისტიანი წმინდანები
Rhytidoponera rufiventris
სქოლიო
კატეგორია:ჭიანჭველები
მთათა კვანძი
ლიტერატურა
კატეგორია:გეომორფოლოგია
იდლეთის კვირაცხოვლის ეკლესია
იდლეთის კვირაცხოვლის ეკლესია – არქიტექტურული ძეგლი, დგას კასპის მუნიციპალიტეტის სოფელ იდლეთის ცენტრში, ბექობზე. თარიღდება გვიანდელი ფეოდალური ხანით. ეკლესია დარბაზულია (4,45 X 3,85 მ), ნაგებია დიდი ნატეხი ქვით, გამოყენებულია რიყის ქვა და აგურიც. შესასვლელი დასავლეთიდანაა. სწორკუთხა საკურთხეველში და დასავლეთ კედელში  თითო ვიწრო სარკმელია. დარბაზი გადახურულია ნახევარწრიული კამარით. ეკლესია გადახურული ყოფილა ბრტყელი ლოდებით, რომლებიც ამავე დროს თაროსებრ ლავგარდანს ქმნიდა. აღმოსავლეთით ლავგარდნის ორიოდე ქვაა შემორჩენილი. დასავლეთის კარის თავზე ჩასმულია  რელიეფური ქვაჯვარი, რომლის კიდეებზე  ორ სვეტად სომხური წარწერაა.
ლიტერატურა
კატეგორია:კასპის მუნიციპალიტეტის ტაძრები
რკონი (კასპის მუნიციპალიტეტი)
რკონი, კრკონი — სოფელი საქართველოში, კასპის მუნიციპალიტეტში, ახალქალაქის თემში. მდებარეობს მდინარე თეძმის ზედა წელზე, მის მარცხენა ნაპირზე, სოფელ ჩაჩუბეთის მიდამოებში. რკონში და მის მიდამოებში შემორჩენილია ისტორიული და კულტურის ძეგლები - რკონის სამონასტრო კომპლექსი, სამოჭალოს წმინდა გიორგის ეკლესია, სვიმეონ მესვეტის სავანე და სხვ.
ისტორია
გადმოცემის თანახმად რკონში იყო “სალოცავი ხე” დიდი ცაცხვის ხე, რომელზედაც მლოცველები ჰკიდებდნენ შეწირულობას. საქართველოს სხვა კუთხეებშიც საკმაოდ გავრცელებული ეს რიტუალი წარმართობის დროინდელია.
ფეოდალიზმის პერიოდში XII-XIII საუკუნეებში რკონზე გადიოდა მნიშვნელოვანი სავაჭრო და სამხედრო-სტრატეგიული გზა, რომელიც აკავშირებდა შიდა ქართლს საქართველოს სამხრეთ პროვინციებთან - ჯავახეთთან, თრიალეთთან და შემდეგ, სომხითის გავლით, ახლო აღმოსავლეთთან. ამან ხელი შეუწყო, რკონში და მის მიდამოებში დიდ სამონასტრო მშენებლობას. რკონისა და მის მიდამოების ეკონომიკურ ცხოვრებაში გარკვეულ როლს თამაშობდა წიაღისეულის სიმდიდრის - ფერადი ლითონებისა და ვერცხლის არსებობა. ვახუშტი ბაგრატიონი წერს: „აქა არს ლითონი ბრპენისა მრავალი, იტყვიან ვერცხლსაცა“. მოგვიანებით, მეფე ერეკლე II-ის (1720-1798 წწ.) ბრძანებით ჯავახიშვილების მამული რკონი შეტანილია იმ პუნქტების სიაში, სადაც უნდა ეძიონ და მოიპოვონ ოქრო და ვერცხლი. XIII საუკუნის II ნახევარში მსხვილმა ფეოდალმა და სახელმწიფო მოღვაწემ კახა თორელმა შეისყიდა სოფელი ხოვლე და შესწირა რკონის მონასტერს. 1400 წელს, თემურლენგის (1336-1405 წწ.) ჯარებმა დაარბიეს სოფელი და ირგლივ მდებარე ეკლესია-მონასტრებიც. საქართველოს პოლიტიკურ ცხოვრებაში რკონი გარკვეულ როლს ასრულებდა გვიანდელი ფეოდალიზმის პერიოდშიც. XVI-XVIII საუკუნეებში რკონი საკმაოდ კარგად გამაგრებული პუნქტი იყო. 1690 – 1695 წწ. აქ თავს აფარებდა ქართლის მეფე გიორგი XI (მეფობის წლები 1677-1688) ოჯახით და აქედან აწარმოებდა ბრძოლებს ერეკლე I-ის (მეფობის წლები 1688-1703) ჯართან. დამარცხებული გიორგი XI ოჯახითურთ გაიქცა დასავლეთ საქართველოში.
1905 წლის რევოლუციის პეროდში რკონში არსებობდა სახელოსნო-ლაბორატორია, სადაც ამზადებდნენ შეიარაღებული აჯანყებისათვის საჭირო იარაღსა და ფეთქებად ნივთიერებებს.
1991 წლის აგვისტო-სექტემბერში რკინის ხეობაში განლაგებული იყო საქართველოს ეროვნული გვარდიის ნაწილი თენგიზ კიტოვანის ხელმძღვანელობით, რომელიც არ ემორჩილებოდა საქართველოს პრეზიდენტს.
სქოლიო
კატეგორია:კასპის მუნიციპალიტეტის სოფლები
ჩარდახლი (მრავალმნიშვნელოვანი)
ჩარდახლი შეიძლება აღნიშნავდეს:
ჰორტონ ფუტი
ალბერტ ჰორტონ ფუტი უმცროსი (Albert Horton Foote; დ. 14 მარტი 1916 — გ. 4 მარტი 2009) — ამერიკელი დრამატურგი და სცენარისტი, რომელიც ყველაზე უკეთ ცნობილია 1962 წელს გამოსული, ჰარპერ ლის ამავე სალხეწოდების რომანზე დაფუძნებული ფილმის „ნუ მოკლავ ჯაფარას“ სცენარის შექმნით, რისთვისაც გადაეცა ოსკარი საუკეთესო ადაპტირებული სცენარისთვის. 1983 წელს ფილმისთვის „ნაზი ლმობიერება“ დაწერილი სცენარისთვის მიიღო რიგით მეორე ოსკარი საუკეთესო ორიგინალური სცენარისთვის.
მიღებული აქვს პულიცერის პრემია პიესისათვის „ახალგაზრდა კაცი ატლანტიდან“.
სქოლიო
კატეგორია:დაბადებული 14 მარტი კატეგორია:დაბადებული 1916 კატეგორია:გარდაცვლილი 4 მარტი კატეგორია:გარდაცვლილი 2009 კატეგორია:ამერიკელი დრამატურგები კატეგორია:ამერიკელი სცენარისტები კატეგორია:პულიცერის პრემიის ლაურეატები კატეგორია:ამერიკის სცენარისტთა გილდიის ჯილდოს მფლობელები კატეგორია:ოსკარის მფლობელები კატეგორია:ამერიკული თეატრების დიდების დარბაზში შესული ადამიანები კატეგორია:ამერიკელი მამაკაცი სცენარისტები კატეგორია:XX საუკუნის ამერიკელი მამაკაცი მწერლები კატეგორია:XXI საუკუნის ამერიკელი მამაკაცი მწერლები
ბუკიას ბაღი
ბუკიას ბაღი — ბაღი თბილისში, საბურთალოზე, პეკინისა და ბახტრიონის ქუჩების კუთხეში. გააშენა 1930-იან წლებში აქ დასახლებულმა აგრონომმა მირიან ბუკიამ.
ამჟამინდელი ბაღი მდებარეობს 7 ათას კვადრატულ მეტრზე. 2014 წელს ბაღს ჩაუტარდა რეკონსტრუქცია, რომლის დროსაც დამონტაჟდა გარე-განათებისა და სარწყავი სისტემები, გაკეთდა საფეხმავლო ბილიკები, დაიდგა სკამები და მოეწყო საჩრდილობლები. ბაღში მდებარე მრავალწლოვან და უიშვიათეს ხე-მცენარეებს ფორმირება და წამლობა ჩაუტარდა. ასევე კეთილმოეწყო მიმდებარე ტერიტორია, მეტროსადგურ „ტექნიკური უნივერსიტეტიდან“ ბუკიას ბაღამდე დაიგო ქვაფენილი და ბეჭდური ასფალტი.
რესურსები ინტერნეტში
კატეგორია:თბილისის ბაღები და პარკები
Condemnation (სიმღერა)
Condemnation — ინგლისური ელექტრონული ჯგუფ Depeche Mode-ის დისკოგრაფიაში რიგით 29-ე სინგლი. იგი გამოიცა ბრიტანეთში, 1993 წლის 13 სექტემბერს, როგორც მესამე სინგლი სტუდიური ალბომიდან Songs of Faith and Devotion. ბრიტანეთის ჩარტში მან #9 პოზიცია დაიკავა.
სინგლის სხვადასხვა ასევე შეტანილია b-გვერდი Death's Door (Jazz Mix) და სიმღერები, შესრულებული ჯგუფის საკონცერტო ტურნეს Devotional პერიოდში.
სიმღერის ოფიციალური მუსიკალური ვიდეოს რეჟისორია ანტონ კორბეინი. უცნობი მიზეზით, იგი არ იქნა შეტანილი კრებულში The Videos 86-98, სადაც მოხვდა მხოლოდ მისი საკონცერტო ვერსია.
რესურსები ინტერნეტში
კატეგორია:1993 წლის სინგლები კატეგორია:Depeche Mode-ის სიმღერები
სახესხვაობა (ფილატელია)
მინი| განსხვავებული ტიპის ქარალდებზე დაბეჭდილი [[საფოსტო მარკა|მარკები ვსტრო-უნგრეთი, 1908) ]] სახესხვაობა (ფილატელია) (variety, variété, Abart)ეწოდება საფოსტო მარკის ან ფილატელისტური ერთეულის ნიმუში, რომელიც საერთო ტირაჟის ეგზემპლარებისაგან განსხვავდება რაიმე ნიშნით: ქაღალდის ხარისხით; ნახატით(ნახატის დეტალით, რედაქტირებით და ა.შ.); ფერით ან ფერებით; ასევე წლის ნიშნის, დაკბილვის ან განაჭერის არსებობით (ზომა, ფორმა, მდებარეობა) ან არარსებობით; გუმირების ხარისხით, რელიეფით, ფერით და ა.შ.; ბეჭდვის სახით, ზედნაბეჭდით და სხვა.
მიზეზები
ფილატელისტური სახესვაობის წარმოშობის მიზეზი შეიძლება ნებსითი ან უნებლე. ნებსით სახესხვაობას ადგილი აქვს მაშინ, როდესაც იგი წინასწარ დაგეგმილი იყო გამომცემელი საფოსტო ადმინისტრაციის მიერ. ასეთ შემთხვევაში სახეცვლილი მარკების ტირაჟი სხვა და სხვა შეიძლება იყოს. უნებლიე სახესხვაობას ადგილი აქვს გაუთვალისწინებელი შეცდომის შემთხვევაში, რომელიც დაკავშირებულია ბეჭდვის პროცესთან. მაგალითად, განსხვავებული ტიპის ქაღალდის გამოყენება, დასაბეჭდი მატრიცის ან ქაღალდის დეფექტი, განსხვავებული საღებავების გამოყენება ან საღებავის გამოცვლა, ბეჭდვით პროცესში ქაღალდის არასწორი მიწოდება, ფურცლის შებრუნება, გამოსახულების ცენტრის, ჩარჩოს, ფონის, ნაწერის, შებრუნება, სახისა და წებოს მხარეების აცდენა, კომპოზიციის დარღვევა და სხვა. ფილატელისტური სახესხვაობების შესწავლას დიდი მნიშვნელობა ენიჭება ცალკეული მარკისა თუ ფილატელისტური ერთეულის ნამდვილობის დასადგენად.
სქოლიო
კატეგორია:ფილატელისტური ტერმინები კატეგორია:ფილატელისტური სახესხვაობა კატეგორია:საკოლექციო ერთეული (ფილატელია)
იანვარი 2011
იანვარი - 2011 წლის პირველი თვეა. დაიწყო შაბათს და დამთავრდა 31 დღის შემდეგ, ორშაბათს.
პორტალი:ახალი ამბები
01
საგიარანი
საგიარანი (ოფიციალურად საგიარანის მუნიციპალიტეტი; Lungsod sa Saguiaran; Bayan ng Saguiaran) ― მეოთხე კლასის მუნიციპალიტეტი სამხრეთ ლანაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 26 712 ადამიანს შეადგენს. მოიცავს 30 ბარანგაის.
სქოლიო
კატეგორია:სამხრეთ ლანაოს მუნიციპალიტეტები
ვაზენჰორნი (სიმპლონი)
ვაზენჰორნი (Wasenhorn) — მთა ლეპონტის ალპებში, შვეიცარია-იტალიის საზღვარზე. მონტე-ლეონეს მთასთან ერთად, რომელიც მის სამხრეთით მდებარეობს, გადაჰყურებს სიმპლონის უღელტეხილს.
რესურსები ინტერნეტში
კატეგორია:ალპები კატეგორია:შვეიცარიის მთები კატეგორია:იტალიის მთები
რკონი (მრავალმნიშვნელოვანი)
ტოპონიმი რკონი შეიძლება აღნიშნავდეს:
Rhytidoponera rufonigra
Rhytidoponera rufonigra — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhytidoponera-ს გვარიდან. მიეკუთვნება Ectatomminae-ს ქვეოჯახს. .
ედუინ ლანკესტერი
ედუინ ლანკესტერი (დ. 15 მაისი, 1847, ლონდონი — გ. 15 აგვისტო, 1929, ლონდონი) — ინგლისელი ზოოლოგი და ემბრიოლოგი, ლონდონის სამეფო საზოგადოების წევრი (1875-დან). ლანკესტერის შრომები ეხება ნამარხ თევზებს, რგოლოვანი ჭიების, მოლუსკების და ფეხსახსრიანების ანატომიას და ემბრიოლოგიას, უხერხემლოთა სისტემატიკას. 1877 წელს ჭიები დაყო სამ ტიპად: ბრტყელი, მრგვალი და რგოლოვანი. ცხოველთა სისტემაში ცალკე ჯგუფად გამოყო ღრუბლები.
ლიტერატურა
კატეგორია:დაბადებული 1847 კატეგორია:დაბადებული 15 მაისი კატეგორია:ინგლისელი მეცნიერები კატეგორია:გარდაცვლილი 1929 კატეგორია:გარდაცვლილი 15 აგვისტო
David Gilmour (ალბომი)
David Gilmour — ინგლისელი სიმღერების ავტორ და მუსიკოს დეივიდ გილმორის პირველი სოლო ალბომი, რომელიც გამოვიდა ბრიტანეთში 1978 წლის მაისში. აშშ-ში იგი გამოიცა 1979 წელს.
ისტორია
ალბომის პროდიუსერი და ყველა სიმღერის ავტორია დეივიდ გილმორი.
ალბომი ჩაიწერა გილმორის ყმაწვილობის მეგობრებთან, ჯგუფების Joker's Wild/Flowers/Bullit წევრებთან - უილი უილსონთან (დასარტყმელი საკრავები) და რიჩარდ უილისთან (ბას-გიტარა). ალბომის ჩაწერაში აგრეთვე მონაწილეობდნენ როი ჰარპერი (სიმღერის „Short And Sweet“ ტექსტი) და კარლენა უილიამსი (რომელიც ალბომზე Wish You Were Here დამატებით ვოკალს ასრულებს). დეივიდი რამდენიმე გიტარაზე უკრავს, ასრულებს წამყვან ვოკალს და სოლოებს კლავიშებიან საკრავებზე. გარდა ამისა, ის პროდიუსერიც არის (ჯონ ეტჩელსის დახმარებით), ხოლო ხმის ინჟინერია ნიკ გრიფითსი, რომელიც იმ დროისთვის ცნობილი იყო Animals-ზე მუშაობით. ტექნიკური მხარდაჭერა ფილ ტეილორს ეკუთვნის.
დისკი ჩაწერილი იქნა სტუდიაში Super Bear, 1977 წლის დეკემბერში-1978 წლის იანვარში, ინჟინერ ჯონ ეჩელსის ხელმძღვანელობით. ხმის მიქსი განხორციელდა იმავე სტუდიაში, 1978 წლის მარტში, ინჟინერ ნიკ გრიფითსის დახმარებით. საგულისხმოა ტექნიკაც, რომელსაც დეივიდი იყენებდა ჩაწერისას. ეს იყო იგივე აპარატურა, რაც Animals-ზე, მათ შორის: Pete Cornish-ის ეფექტი, Yamaha RA200-ს დინამიკები, საყვარელი გიტარა Stratocaster (შავი ფერის), Fender Esquire (1955), Gretsch Duo Jet (1950), Fender Stratocaster №0001 (1954), ფოლადის პედლიანი გიტარა Jedson, ფოლადის სიმებიანი აკუსტიკური გიტარები Ovation Legend და Martin და კიდევ ერთი Fender Stratocaster - 1959 წლის, 1969 წლის შავი Stratocaster-ის საკუთარი გრიფით.
ალბომის ერთადერთი სინგლია „There's No Way Out of Here“, რომელიც ევროპაში წარუმატებელი აღმოჩნდა, მაგრამ აშშ რადიოსადგურებმა მის მიმართ შესამჩნევი ინტერესი გამოიჩინეს. ამ სიმღერის ორიგინალური ვერსიის ავტორია ჯგუფი Unicorn (რომლის პროდიუსერიც იყო გილმორი). კომპოზიციის განსხვავებული ვერსია შეტანილია მის ალბომში Too Many Crooks (1976), სახელით No Way Out of Here.
ალბომში აგრეთვე უკრავენ Joker's Wild-ის, გილმორის ყოფილი ჯგუფის წევრები, რიკ უილისი და უილი უილსონი.
იმავე პერიოდში დაიწერა სიმღერა Comfortably Numb, რომელიც შეიტანეს პინკ ფლოიდის ალბომში The Wall. ინსტრუმენტულ სიმღერაში Raise My Rent გამოყენებულია გიტარის რიფი, რომელმაც მოგვიანებით გაიჟღერა სიმღერაში „What Do You Want from Me“. სიმღერის Short and Sweet განსხვავებული ვერსია შეტანილია როი ჰარპერის 1990 წლის ალბომში The Unknown Soldier. Short and Sweet-ში შეტანილი მუსიკალური ფრაგმენტები გამოყენებულია Run Like Hell-შიც (ფა-აკორდზე მანიპულირებით).
ალბომის გარეკანი ეკუთვნის სტორმ თორგერსონის Hipgnosis-ს. წინა და უკანა მხარეს წარმოდგენილია დეივიდი უილი უილსონთან და რიკ უილისთან ერთად. უკანა მხარეს გამოტანილი სურათი ასევე გამოყენებულია სინგლზე „There's no Way Out Of Here“. ალბომის შიდა გაფორმებაში გამოყენებულია ფოტოები იმავე პერიოდიდან. 2006 წლის გამოცემას ახლავს ვრცელი ბუკლეტი (რობ კარტერის დიზაინით), უფრო მეტი ფოტოსურათით, რომელთა შორის აგრეთვე არის დეივიდის საკონცერტო სურათები (1977).
ალბომის რემასტერი გამოიცა 2006 წლის 14 აგვისტოს, ლეიბლის EMI მიერ. ამ ვერსიაში ყველა სიმღერა ორიგინალთან შედარებით უფრო ხანგრძლივია.
2006 წლის რემასტერი
David Gilmour-ის რემასტერი გამოიცა EMI Records-ზე, ევროპაში, 2006 წლის 14 აგვისტოს. ლეიბლებზე Legacy Recordings/Columbia Records იგი აშშ-სა და კანადაში 12 სექტემბერს გამოიცა. რამდენიმე სიმღერა მასში უფრო ხანგრძლივია, ვიდრე ორიგინალურ გამოცემაში.
ჩარტები
ალბომი — „ბილბორდი“ (აშშ)
სინგლები — „ბილბორდი“ (აშშ)
სქოლიო
კატეგორია:დეივიდ გილმორის ალბომები კატეგორია:1978 წლის სადებიუტო ალბომები კატეგორია:Columbia Records-ის ალბომები კატეგორია:Harvest Records-ის ალბომები კატეგორია:EMI Records-ის ალბომები კატეგორია:ალბომები დეივიდ გილმორის პროდიუსერობით კატეგორია:ალბომები Hipgnosis-ის გარეკანის დიზაინით
ბაპტიზმი
ბაპტიზმი (ბერძნ. baptizō - ვნათლავ წყლით) — ქრისტიანული, ერთ-ერთი ფართოდ გავრცელებული პროტესტანტული რელიგიური მიმდინარეობა. სახელწოდება ბერძNული ენიდან მოდის და ნიშნავს წყალში შთაფლვით ნათლობას, შესაბამისად, ბაპტისტურ რელიგიაში უმნიშვნელოვანესი ადგილი უჭირავს ნათლისღებას, რომელიც წყალში შთაფლვით უნდა შესრულდეს. მსოფლიოში ბაპტისტების რაოდენობა დაახლოებით 75 მილიონია. ბაპტიზმის ცენტრად მიიჩნევა აშშ, სადაც ბატპისტების 2/3 ცხოვრობს და სადაც ბაპტიზმი მნიშვნელოვან გავლენას ახდენს საზოგადოებრივ-პოლიტიკურ ცხოვრებაზე. ამერიკელ ბაპტისტებს შორის არიან აშშ-ის პრეზიდენებტი, პოლიტიკური მოღვაწეები და მსხვილი კაპიტალისტები (მაგ., ძმები როკფელერები, მარტინ ლუთერ კინგი და სხვები). ბაპტიზმი გავრცელებულია ევროპაშიც, ლათინურ ამერიკასა და აფრიკაშიც.
ისტორია
ბაპტიზმი წარმოიშვა XVII საუკუნის დასაწყისში ჰოლანდიაში ინგლისელ ემიგრანტებს შორის. ბაპტისტების პირველი თემის დამაარსებელი იყო ანგლიკანი მქადაგებელი ჯონ სმიტი. ის ეკლესიის სახელმწიფოსგან გამოყოფას და ეკლესიის დამოუკიდებლობას ითხოვდა. მას ანგლიკანური ეკლესია დაუპირისპირდა და დევნა დაუწყო, რის გამოც სმიტმა 1607-1609 წლებში ამსტერდამს შეაფარა თავი. სმიტი მენონიტების გავლენით მივიდა გაცნობიერებული ნათლობის აუცილებლობის იდეამდე და 1608 წელს ხელმეორედ მოინათლა რამდენიმე მიმდევართან ერთად. 1609 წელს ეს ჯგუფი ბრაუნისტების საზოგადოებიდან განკვეთეს და 1609 წელს სმიტმა 36 მომხრესთან ერთად ამსტერდამში ახალ ეკლესიას დაუდო სათავე. 1612 წელს სმიტის მიმდევრების ნაწილი თომას ჰელვესის მეთაურობით ინგლისში დაბრუნდა და ინგლისში გაჩნდა პირველი ბაპტისტური თემი. ბაპტიზმის მოძღვრებას გამოკვეთილი სახე და სახელწოდება ბაპტიზმი სწორედ ინგლისში მიეცა. მალე მათ შუერთდნენ პურიტანები, დისიდენტები და ინდეპენდენტები.
ინგლისში ბაპტისტური ეკლესია იზრდებოდა და ყალიბდებოდა ინგლისის რევოლუციის პირობებში. ბაპტისტებს მოიაზრებდნენ როგორც რევოლუციონერებს. ეკლესია გაძლიერდა ოლივერ კრომველის დროს. ამავე დროს ბაპტისტური ეკლესია გაჩნდა ჩრდილოეთ ამერიკაში. იქ არსებულ ინგლისის კოლონიებში პირველი ბაპტისტური თემების დამაარსებლები იყვნენ პურიტანთა კოლონიიდან განდევნილი მორწმუნეები, რომლებიც იზიარებდნენ მოსაზრებას სახელმწიფოს და ეკლესიის გამიჯვნის შესახებ და უარს აცხადებდნენ ბავშვების ნათლობაზე. 1638 წელს როჯერ უილიამსმა დააფუძნა კოლონია როდ-აილენდი, სადაც ოფიციალურად დაკანონდა რწმენის თავისუფლება, ხოლო ქალაქებში პროვიდენსსა და ნიუპორტში პირველი ბაპტისტური ეკლესიები აიგო.
რუსეთში ბაპტიზმი გერმანიიდან შემოვიდა XIX საუკუნის 60-იან წლებში და 70-80-იან წლებში გავრცელდა ყუბანის, დონის, ამიერკავკასიის, ხერსონის, ეკატერინოსლავის, კიევის გუბერნიების გერმანიის კოლონისტთა შორის, შემდეგ კი ადგილობრივ მოსახლეობაშიც.
1905 წელს ლონდონში შედგა ბაპტისტების I მსოფლიო კონგრესი, რომელზეც შეიქმნა ბაპტისტების მსოფლიო ალიანსი (ცენტრი ქ. ვაშინგტონში). 1966 წელს ბაპტისტების მსოფლიო კავშირი აერთიანებდა 116 ქვეყნის 27 მილიონ ბაპტისტს. 1950 წელს პარიზში დაარსდა ბაპტისტების მსოფლიო კავშირი, რომელიც 1966 წელს 21 ქვეყნის 1,5 მილიონ ადამიანს აერთიანებდა.
მოძღვრება
ბაპტისტურ ეკლესიებს ერთიანი თეოლოგიური რეგლამენტი არ გააჩნიათ და მათი მოძღვრება ერთმანეთისგან განსხვავდება. ბაპტისტებს აერთიანებთ რწმენა სარწმუნოების სიმბოლოსი, აღიარებენ ყოვლადწმინდა სამებას, იესო ქრისტეს ორბუნებოვნებას, ქალწულისგან შობას, აღდგომას, ამაღლებას, მეორედ მოსვლას. ბაპტისტები აღიარებენ ეკლესიის მნიშვნელობას, მაგრამ სხვა პროტესტანტული მიმდინარეობების მსგავსად ღმერთსა და ადამიანს შორის შუამავლად მხოლოდ ქრისტეს აღიარებენ. ბაპტიზმში რწმენა ხსნის ერთადერთი გზაა, ხსნა კი საღვთო მადლით მოიპოვება.
ორგანიზაცია
ბაპტისტები უარყოფენ ახალშობილის და ბავშვის მონათვლას და აღიარებენ მხოლოდ ზრდასრული ადამიანის ნათლობას. ანაბაპტისტებისგან განსხვავებით ბაპტისტები ცნობენ მხოლოდ ერთგზის ნათლობას, ანუ ხელმეორედ აღარ ნათლავენ პიროვნებას, რომელიც სხვა ეკლესიაში ადრეულ ასაკში იყო მონათლული, მაგრამ ზრდასრულობაში აცნობიერებს და ეთანხმება ნათლობის შინაარსს. ნათლობა სრულდება მდინარეზე ან ბაპტისტურ ეკლესიაში მოწყობილ აუზში.
ბაპტიზმი აღიარებს საყოველთაო მღვდლობის პრინციპს. ეკლესიაში ხდება სამი ტიპის ხელდასხმა: დისკვნის, ხუცესის და ეპისკოპოსისა. სამღვდელო პირები არ ფლობენ განსაკუთრებულ საკრალურ ძალაუფლებას.
ბაპტისტურ ეკლესიას არ აქვს მკაცრი იერარქია და დადგენილი ლიტურგიული ფორმები. ადგილობრივ ეკლესიებს გააჩნიათ ფართო ავტონომია. ბაპტიოსტური ლიტურგია შემოქმედებითი ხასიათისაა და განსხვავდება ქვეყნების მიხედვით. მასში ასახულია ადგილობრივი კულტურული თავიებურებები. გალობა სრულდება სხვადასხვა საკრავის თანხლებით. მსახურება ტარდება კვირა დღეს.
ბაპტიზმი საქართველოში
საქართველოში ბაპტისტების პირველი თემი ჩამოყალიბდა 1867 წელს თბილისში. თბილისის ბაპტისტთა ეკლესია ჩამოყალიბდა რუსეთიდან გადასახლებული მალაკნების ბაზაზე. მოგვიანებით ჩამოყალიბდა ბაპტისტთა ოსური და სომხური თემები. 1921 წლამდე თბილისში მოქმედ ბაპტისტებთა თემებში ქართველები ნაკლებად იყვნენ, ქადაგება მხოლოდ რუსულ ენაზე მიმდინარეობდა. 1921 წელს ჩამოყალიბდა ქართველ ბაპტისტთა ჯგუფი. ღვთისმსახურება ქართულ ენაზე სრულდებოდა. 1927 წელს ბოლშევიკებმა მოკლესბაპტისტი ღვთისმსახური ილია კანდელაკი და დახურეს ბაპტისტური ეკლესიები. მეორე მსოფლიო ომის შემდეგ მსახურების უფლება მხოლოდ თბილისის ეკლესიას დაუტოვეს, ამიტომ 1946 წლის 17 იანვარს ქართული, რუსული და სომხური ჯგუფები გაერთიანდნენ. 1964 წელს მათ შეუერთდა ოსური თემი.
საბჭოთა პერიოდში ბაპტისტების ნაწილმა უარი ტქვა სახელმწიფო რეგისტრაციაზე და დაუპირისპირდა მორწმუნეთა შედარებით ლოიალურ ნაწილს. რადიკალ ბაპტისტებს მოგვიანებით შეუერთდნენ ისინიც, ვინც არ იზიარებდა მთავარეპისკოპოს მალხაზ სონღულაშვილის კურსს საქართველოს ტრადიციებთან დაახლოების შესახებ. კონსერვატორ ბაპტისტთა რიცხვი საქართველოში დაახლოებით 1000 ადამიანია და ისინი მეტწილად თბილისსა და ბათუმში ცხოვრობენ. მათ აქვს ჩამოყალიბებული დამოუკიდებელი ბაპტისტური ეკლესიები „მადლი“ და „ვაზი“. ეკლესია „მადლი“ რუსულენოვანია, დაარსდა 1985 წელს, ეკლესია აქვს ნავთლურში, მრევლი მოიცავს დაახლოებით 150 ადამიანს. ეკლესია „ვაზი“ დაარსდა 1996 წელს, მისი ხელმძღვანელია დოქტორი კონსტანტინე სარაჯიშვილი და მდებარეობს ნუცუბიძის პლატოზე.
ლიტერატურა
კატეგორია:პროტესტანტული კონფესიების განშტოებები
კასპარ დავიდ ფრიდრიხი
კასპარ დავიდ ფრიდრიხი (Caspar David Friedrich; დ. 5 სექტემბერი, 1774 ― გ. 7 მაისი, 1840) ― XIX საუკუნის გერმანელი რომანტიკოსი პეიზაჟისტი მხატვარი. თავისი თაობის გერმანელ ხელოვანებს შორის ყველაზე მნიშვნელოვან მხატვრად მიიჩნევა. ყველაზე მეტად ცნობილია შუა პერიოდის ალეგორიული პეიზაჟებით, რომლებზეც, როგორც წესი, ღამის ცის, დილის ნისლის, უნაყოფო ხეებისა და გოთიკური ნანგრევების წინ ჩაფიქრებული ფიგურების სილუეტებია გამოსახული. ფრიდრიხის უმთავრესი ინტერესის საგანი ბუნება იყო და მის ხშირად სიმბოლურ და ანტიკლასიცისტურ ნამუშევრებში ბუნების სუბიექტური, ემოციური დამოკიდებულებაა ნაჩვენები. ფრიდრიხის ნახატები ფართო პეიზაჟების ფონზე ადამიანების შემცირებული პერსპექტივით ხასიათდება. ფიგურები იმ მასშტაბამდეა შემცირებული, რომ ხელოვნების ისტორიკოსის, ქრისტოფერ ჯონ მიურეის თქმით, „მაყურებელთა მზერას მათი მეტაფიზიკური განხომილებისკენ“ მიაპყრობს.
სქოლიო
კატეგორია:კასპარ დავიდ ფრიდრიხი კატეგორია:გერმანელი პეიზაჟისტები კატეგორია:გრაიფსვალდის უნივერსიტეტის კურსდამთავრებულები კატეგორია:XVIII საუკუნის გერმანელი მხატვრები კატეგორია:გერმანელი მამაკაცი მხატვრები კატეგორია:XIX საუკუნის გერმანელი მხატვრები კატეგორია:დანიის სახვითი ხელოვნების სამეფო აკადემიის კურსდამთავრებულები კატეგორია:მისტიკოსები
იდლეთის მიქელ-გაბრიელის ეკლესია
იდლეთის მიქელ-გაბრიელის ეკლესია — ეკლესია კასპის მუნიციპალიტეტის სოფელ იდლეთის ცენტრში. თარიღდება გვაინდელი ფეოდალური ხანით.
ფრონტონის კეხზე დგას აგურით ნაგები სამრეკლო - ოთხბოძიანი თაღებით გახსნილი ფანჩატური, რომელსაც პირამიდული სახურავი აქვს.
იტაგუასუ-და-ბაია
იტაგუასუ-და-ბაია (Itaguaçu da Bahia) — მუნიციპალიტეტი ბრაზილიაში, ბაიას შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება ვალი-სან-ფრანსისკუ-და-ბაიას მეზორეგიონს.
2010 წლის მონაცემებით, მოსახლეობა 13 209 ადამიანს შეადგენდა. ფართობი 4 451.214 კმ²-ია. მოსახლეობის სიმჭიდროვე 2.97 კმ²-ზე.
რესურსები ინტერნეტში
კატეგორია:ბაიას შტატის მუნიციპალიტეტები
დასავლეთ სომხეთის ოკუპაცია
ისტორია
ოკუპაცია 1915 წელს, ვანში დაიწყო, როდესაც არამ მანუკიანი სომხური ბატალიონებითა და რუსი დამხმარე ჯარისკაცებით შევიდა ქალაქში და ორ თვეში იქიდან ოსმალები გააძევა.
ცხადია, ოსმალურ მხარეს ეს ფაქტი ყურადღების გარეშე არ დაუტოვებია და მალევე ქერიმ ფაშას მეთაურობით მათ ვანის ტბის მიდამოებში კონტრშეტევა წამოიწყეს, სადაც მალაზგირტის ბრძოლაში დაამარცხეს რუსები.
რუსებმა უკან, აღმოსავლეთით დაიხიეს. ამ დროისათვის ქალაქ ვანში 250,000-მდე სომეხი იმყოფებოდა. ამ ადამიანთა უმეტესობა ვანს აფარებდა თავს, რათა გაქცეოდნენ თეჰჩირის კანონით გათვალისწინებულ სომეხთა დეპორტაციას. მოგვიანებით რეგიონში მყოფი სომხები იძულებულნი გახდნენ უკან დაეხიათ რუსებთან ერთად. შიმშილისა და დაღლილობის ფონზე უამრავი სომეხი ლტოლვილი დაავადდა, არაჰიგიენური გარემოს გამო, უმეტესად დიზინტერიით. 1915 წლის 29 დეკემბერს ვანის ვიცე-კონსულმა ერევნის ეპისკოპოსის დახმარებით მოახერხა ლტოლვილთა უკან დაბრუნება.
1915 წლის ზამთარში ოსმალებმა კიდევ ერთხელ დაიხიეს უკან, რამაც მანუკიანს საშუალება მისცა ვანში დაბრუნებულიყო და თანამდებობა აღედგინა. იმავე წლის დეკემბერში გუბერნატორმა მკაცრი კანონები შემოიღო არსებული ძარცვისა და ძალადობის აღსაკვეთად. ასევე გაიხსნა საცხობები, დაიწყო დაზიანებული შენობების აღდგენითი სამუშაოები და ასევე მუშაობა განაახლეს ქარხნებმა.
1916 წელს სომეხი ლტოლვილები საბოლოოდ დაბრუნდნენ მშობლიურ მიწაზე, მათ დასაცავად კი რუსეთის მთავრობამ საზღვარზე ბარიერები აღმართა. 1916-1917 წლებში დაახლოებით 80,000-100,000 სომეხი დასახლდა ვანსა და მის მიდამოებში. ამავდროულად ვანში გაიხსნა მზრუნველობამოკლებულ ბავშვთა სახლი. ეს სახლი არა მხოლოდ იფარებდა და საკვებით უზრუნველყოფდა ბავშვებს, არამედ წერა-კითხვის სწავლასა და განათლების მიღებაშიც ეხმარებოდათ. მარცხნივ|მინი|237x237პქ|უილსონისეული სომხეთ-თურქეთის საზღვარი ცხადია, რუსეთის იმპერიას ამ რეგიონების დაკავებისას საკუთარი გეგმებიც ჰქონდა. შავი ზღვისა და მასთან ახლოს მდებარე რეგიონების ნაყოფიერი მიწები, რუსი კოლონისტებისათვის საუკეთესო იყო სასოფლო-სამეურნეო საქმიანობის წარმოებისათვის. 1916 წლის 18 ივნისს ხელი მოეწერა საზანოვ-პალეოლოგის შეთანხმებას, რომლითაც არამ მანუკიანი ოკუპირებული ტერიტორიების გუბერნატორად დაინიშნა.
ოკუპაციის ზრდასთან ერთად, სულ უფრო მეტი სომეხი უბრუნდებოდა წინაპართა მიწას. მხოლოდ 1917 წელს 150,000 სომეხი დაბრუნდა ვანში, ერზრუმში, ბითლისსა და მუშში. სიტუაციის ცვლილება 1917 წლის რუსეთის რევოლუციასთან ერთად დაიწყო. რუსებს აღარ ეცალათ საგარეო პოლიტიკისათვის, ამიტომაც სომხებმა ომში მთავარი მოკავშირე დაკარგეს. 1918 წელს რუსეთსა და ოსმალეთს შორის გაფორმდა ბრესტ-ლიტოვსკის ზავი, რასაც ორ სახელმწიფოს შორის ახალი საზღვრის გავლება მოჰყვა. ხელშეკრულების მიხედვით ვანი, ყარსი, არდაჰანი და ასევე ბათუმი, ოსმალეთს უნდა გადასცემოდა, ტრანსკავკასია კი დამოუკიდებელ სახელმწიფოდ ცხადდებოდა. ცხადია, ამ შეთანხმებას კავკასიელთა დიდი პროტესტი და მისი არაღიარება მოჰყვა.
მას შემდეგ, რაც ამიერკავკასიის ფედერაციული რესპუბლიკა საქართველოს, სომხეთისა და აზერბაიჯანის რესპუბლიკებად დაიშალა, ვითარება კიდევ უფრო გაუარესდა. თურქებმა და აზერბაიჯანელებმა ერთობლივი ძალებით დაიწყეს სომხების შევიწროვება. მიუხედავად ამისა, აშშ-ს პრეზიდენტმა უილსონმა წამოაყენა თავისი ხედვები, რომ დასავლეთ სომხეთი სომხეთის რესპუბლიკას უნდა მიერთებოდა, თუმცა 1920 წელს, სომხეთის იძულებით გასაბჭოების პირობებში, სომხური მხარე იძულებული გახდა მთელი დასავლეთ სომხეთი თურქეთისათვის დაეთმო, რითაც საბოლოოდ დასრულდა ამ მხარის ოკუპაცია და აღდგა თურქული მმართველობა.
სქოლიო
კატეგორია:პირველი მსოფლიო ომი კატეგორია:სომხური ნაციონალიზმი კატეგორია:სომხეთის ისტორია კატეგორია:თურქეთის ისტორია კატეგორია:დასავლეთ სომხეთი
საიგა
საიგა (Saiga tatarica) — წყვილჩლიქოსანი ცხოველი ძროხისებრთა ოჯახისა. მამლის სხეულის სიგრძე 140 სმ, მასა 40 კმ-მდე აღწევს. დედალი უფრო მომცროა. საიგას აქვს გრძელი, მოძრავი, ხორთუმისებრი ცხვირი, ღია ყავისფერი რქები (დედალი ურქოა), რომელთა სიგრძე 40 სმ აღწევს, მოყვითალო ზურგი, თეთრი მუცელი, გავრცელებულია მონღოლეთში, დასავლეთ ჩინეთში, წინა კავკასიაში, ყალმუხეთის ველზე, მდინარე ვოლგის ქვემო დინების მარცხენა სანაპიროზე, ყაზახეთის და შუა აზიის ჩრდილოეთ ნაწილში. ბინადრობს ველებსა და ნახევრად უდაბნოებში. ქმნის ჯოგს, რომელიც ასეული და ათასეული სულისაგან შედგება. იკვებება ბალახით. დარბის ძალზე სწრაფად (72 კმ-მდე საათში). მაკეობა 5 თვემდე გრძელდება. შობს 1-2 ნაშიერს. რეწვის ობიექტია - იყენებენ ხორცს, ტყავსა და რქებს (როგორც სამკურნალო ნედლეულს).
მაიკ ოლდფილდი
მაიკლ გორდონ ოლდფილდი (დ. 1953 წლის 15 მაისს, ბერკშირში) — ინგლისელი მულტი-ინსტრუმენტალისტი, მუსიკოსი და კომპოზიტორი. იგი მუშაობს ჟანრში, რომელიც ითავსებს როკის სხვადასხვა განხრას და ხალხურ მუსიკას. მუსიკოსი ყველაზე მეტად ცნობილია თავისი 1973 წლის ალბომით Tubular Bells (რომელიც ერთ-ერთი ყველაზე ცნობილი ინსტრუმენტული კონცეპტუალური ალბომია) და სინგლით „Moonlight Shadow“.
კარიერის პირველი წლები
ოლდფილდის მშობლები არიან მორინ და რეიმონდ ოლდფილდები, ექთანი და ექიმი. მისი და, სალი ოლდფილდი და ძმა ტერი ოლდფილდი ასევე არიან მუსიკოსები და წარსულში რამდენიმეჯერ დაუკრეს მაიკის ალბომებზე. ბავშვობისას ოლდფილდი დადიოდა ბერკშირის საპრეზენტაციო კოლეჯში.
თავის პირველ ჯგუფთან, Sallyangie (სალი ოლდფილდის მონაწილეობით) მაიკმა ჩაწერა დისკი Children of the sun, რასაც მოჰყვა მოკლე საკონცერტო ტურნე. 1968 წელს დუეტმა დაასრულა არსებობა და ჩამოყალიბდა ახალი პროექტი - Barefoot, რომელმაც ერთი წელიც არ იარსება. 1969 წელს მაიკი გიტარისტის სახით შეუერთდა კევინ ეიერსის პროექტს The Whole World. ჯგუფის შემადგენლობაში ასევე იყო დევიდ ბედფორდი, რომელიც მოგვიანებით მაიკის სოლო-ალბომებზეც უკრავდა.
სოლო-კარიერის დასაწყისი
ალბომი Tubular Bells ჩაფიქრებული იქნა ჯერ კიდევ ეიერსის პროექტში მონაწილეობისას. 1971 წელს ეიერსმა დაშალა The Whole World და მაიკმა გადაწყვიტა, სოლო-ფირფიტა ჩაეწერა. 1972 წელს უკვე მზად იყო მისი დემო-ვერსია, რომელიც ოლდფილდს იმდენად მოეწონა, რომ ყველა ხმისჩამწერ კომპანიას გაუგზავნა. ერთადერთი ადამიანი, რომელიც მან დააინტერესა, იყო რიჩარდ ბრენსონი, ჩამოფასებული გრამფირფიტების მაღაზიების ქსელის პატრონი. მაგრამ დისკის ჩაწერის ფინანსური საშუალება მაიკს არ ჰქონდა. ერთი წლის შემდეგ რიჩარდმა გახსნა საკუთარი ხმისჩამწერი ფირმა და მოიწვია ოლდფილდი. თავისი მეგობრის, ტომ ნიუმენის დახმარებით, 25.000 გირვანქა სტერლინგის ხელშეწყობით მან ოქსფორდის გარეუბანში შეიძინა სახლი, რომელიც სტუდიად აქცია. მაგრამ ირგვლივ დასახლებული პუნქტი იყო და ჩაწერის დროს წარმოქმნილი ხმაური აწუხებდა მეზობლებს. ამიტომ ერთ-ერთი პიროვნება ყოველთვის მორიგეობდა ფანჯარასთან და როგორც კი პოლიციას ხედავდა, მუსიკოსები წამეში სამზარეულოში გადადიოდნენ, სადაც მშვიდად სვამდნენ ყავას.
ალბომზე მუშაობისას ოლდფილმა გამოიყენა ყველა ნიჭი, რათა ჩაეწერა მუსიკა. დისკის პირველი ნაწილი შეიქმნა 1 კვირაში, მეორე - 1 თვეში. მაიკმა თავად დაუკრა თითქმის ყველა ინსტრუმენტზე, სხვადასხვა დამატებისათვის გამოიყენა თითქმის 2300 ნაწყვეტი. ელკი ბრუქსის გამოსვლას კანის მუსიკალურ ფესტივალზე ახლდა Tubular Bells-ის პრემიერა. ხმისჩამწერმა კომპანიებმა მეტი ინტერესი გამოიჩინეს ბრუქსის შემოქმედებისადმი, თუმცა მოგვიანებით იგი მივიწყებული იქნა. ოლდფილდით დაინტერესდა კომპანია Mercury Records, მაგრამ მაიკს არ მოეწონა, რომ მას სთხოვდნენ ვოკალური პარტიების დამატებას, ასე რომ დისკის გამოცემაზე კვლავ ბრენსონმა იზრუნა.
მან შექმნა Virgin Records და ოლდფილდის დებიუტი იქცა მასზე გამოცემულ პირველ დისკად. ამის შემდეგ მისი პირველი საკონცერტო შესრულება შედგა 28 ივნისს, ლონდონში. ამჯერად კრიტიკოსებმა ის დადებითად შეაფასეს, ხოლო ოლდფილდს მსმენელთა საკუთარი წრეც გაუჩნდა. დისკი 1 წლის მანძილზე 2 მილიონი ასლის ოდენობით გაიყიდა, ხოლო დღემდე გაყიდულია მისი 16.000.000-მდე ასლი. 1973 წელს ის ბრიტანეთში ერთ-ერთ გაყიდვად ალბომად იქცა. გარდა ამისა მან წარმატება აშშ-შიც ჰპოვა, ხოლო მუსიკა ალბომიდან გამოყენებული იქნა ფილმში ეშმაკის განმდევნელი. ფირფიტის წარმატება დაჩრდილა მხოლოდ ოლდფილდის შემდეგმა ალბომმა, Hergest Ridge.
Hergest Ridge გამოვიდა 1974 წელს და დაამტკიცა, რომ ოლდფილდი ერთდღიანი წარმატებისა და მნიშვნელობის მქონე მუსიკოსი არ იყო. ამასთან, Hergest Ridge. მოხვდა ალბომების ჩარტის #1 ადგილზე (Tubular Bells-ისგან განსხვავებით). მთელ მსოფლიოში მაიკი იქცა რიგით მესამე მუსიკოსად, რომელმაც საკუთარი თავი ჩარტებიდან ამოაგდო - პოლ მაკ-კარტნისა და ბობ დილანის შემდეგ.
ოლდფილდის მესამე დისკმა Ommadawn კარგად აჩვენა ოლდფილდის, როგორც კომპოზიტორის ნიჭი. მას საუკუნის შედევრიც კი ეწოდა. მაშინ მაიკის ალბომის ჩაწერაში პირველად მიიღეს მონაწილეობა სხვა მუსიკოსებმაც. დისკის გამოცემას მოჰყვა შემოქმედებითი პაუზა. 1978 წლამდე მუსიკოსი არ გამოჩენილა პრესის წინაშე. ამ პერიოდში ლეიბლმა გამოსცა მისი სამი ალბომის ერთიანი ვერსია ყუთის სახით, Boxed, რასაც დაემატა სხვა მუსიკოსებთან ერთად ჩაწერილი მეოთხე დისკიც. პარალელურად ოლდფილდი გრძნობდა, რომ მაყურებელს ძალიან ერიდება და ამისათვის სპეციალურ კურსებსაც კი დაესწრო, სადაც მომავალი მეუღლე გაიცნო. მაგრამ მათი განქორწინება მოხდა 1 თვის შემდეგ.
1978 წელს მუსიკოსი დაბრუნდა სცენაზე და გამოსცა ორმაგი სტუდიური დისკი Incantations, რომელზეც ვოკალიც იქნა გამოყენებული. მაშინ ოლდფილდმა ყველა გააოცა თავისი მოულოდნელად შეცვლილი იმიჯით და გამართა საკონცერტო ტურნე, რომელშიც 100-ზე მეტი მუსიკოსი მონაწილეობდა. ყველა კონცერტს დიდი წარმატება ჰქონდა, მაგრამ მაიკის ანგარიშზე დიდი ვალიც დაგროვდა - 100.000 გირვანქის სახით. ტურის ფრაგმენტები შეტანილია მის საკონცერტო ალბომში Exposed.
1979 წელს გამოვიდა მორიგი დისკი, Platinum - ხანგრძლივი ინსტრუმენტული კომპოზიციით ფირფიტის ერთ მხარეს და ოთხი სხვა კომპოზიციით - მეორე ნახევარში. პირველად ოლდფილდის შემოქმედებაში გამოყენებული იქნა სხვა კომპოზიტორების, ფილიპ გლასისა და ჯორჯ გერშვინის კომპოზიციებიც. ჩატარდა საკონცერტო ტურნე Platinum, თუმცა ამჯერად მასში მხოლოდ 11 მუსიკოსი მონაწილეობდა.
სქოლიო
კატეგორია:მაიკ ოლდფილდი კატეგორია:ინგლისელი როკ-გიტარისტები კატეგორია:დაბადებული 1953
კაჰუზი-ბიეგის ეროვნული პარკი
კაჰუზი-ბიეგის ეროვნული პარკი (Parc national de Kahuzi-Biega) — ეროვნული პარკი კონგოს დემოკრატიული რესპუბლიკის აღმოსავლეთ ნაწილში. მდებარეობს სამხრეთი კივუს პროვინციის ქალაქ ბუკავუდან 50 კმ-ით დასავლეთით, კივუს ტბის დასავლეთ ნაპირისა და რუანდის საზღვრის სიახლოვეს. მინი|მარცხნივ|აღმოსავლეთის დაბლობის გორილა პარკი აღმოსავლეთის დაბლობის გორილის ერთ-ერთი უკანასკნელი თავშესაფარია. იმ კონფლიქტების ჭირ-ვარამის გამო, რომელიც აფრიკის ამ ნაწილში 1990-იანი წლებიდან მიმდინარეობდა, მთელი სახეობის მხოლოდ 600 ასეთი გორილა გადარჩა ცოცხალი. სწორედ იმ მიზეზით, რომ გორილის ეს სახეობა მხოლოდ ამ ტერიტორაზეღაა შემორჩენილი, 1980 წელს პარკი იუნესკომ მსოფლიო მემკვიდრეობის სიაში შეიტანა. ომმა გორილებთან დაკავშირებით მართლაც საგანგაშო მდგომარეობა მოიტანა, მას შეეწირა მათი 60 %, დაახლოებით 300 ერთეული. კონგოს დემოკრატიულ რესპუბლიკაში ამჟამად მიმდინარე არეულობები ხშირად პარკის საზღვრებს შიგნით გრძელდება, რასაც მოსდევს მისი ძარცვა, ტყეების გადაწვა და ცხოველებზე უკანონო ნადირობა. ამ მიზეზით, 1997 წელს იუნესკომ ის საფრთხის ქვეშ მყოფ ძეგლთა სიაში გადაიტანა.
პარკს სახელი ეწოდა მის ტერიტორიაზე მდებარე ორი ჩამქრალი ვულკანის — კაჰუზის (3308 მ) და ბიეგას (2790 მ) გამო.
რესურსები ინტერნეტში
კატეგორია:კონგოს დემოკრატიული რესპუბლიკის ეროვნული პარკები კატეგორია:მსოფლიო მემკვიდრეობის ძეგლები კონგოს დემოკრატიულ რესპუბლიკაში კატეგორია:მსოფლიო მემკვიდრეობის ძეგლები საფრთხის ქვეშ
დიდი აფეთქების თეორია (სერიალი)
მინი|200პქ დიდი აფეთქების თეორია (The Big Bang Theory) — ამერიკული სიტუაციური კომედია. მისი შემქმნელები არიან ჩაკ ლორი და ბილ პრედი. მისი პრემიერა გაიმართა არხზე CBS, 2007 წლის 24 სექტემბერს.
სქოლიო
კატეგორია:ამერიკული კომედიური ტელესერიალები
თებერვალი 2011
თებერვალი - 2011 წლის მეორე თვეა. დაიწყო სამშაბათს და დამთავრდა 28 დღის შემდეგ, ორშაბათს.
პორტალი:ახალი ამბები
02
თუ მხოლოდ ყველა
თუ მხოლოდ ყველა (სომხურად: Եթե բոլորը) — 2012 წლის სომხური დრამატული ფილმი, რომლის რეჟისორია ნატალია ბელიაუსკენე. ფილმი შეირჩა როგორც სომხეთის კანდიდატი ოსკარის უცხოენოვანი ფილმის კატეგორიაზე, მაგრამ ნომინაცია ვერ მოიპოვა.
შინაარსი
საშა, გოგონა რუსეთიდან, მიემგზავრება სომხეთში მთიანი ყარაბაღის ომის ვეტერანის მოსაძებნად, სახელად გურგენი. მისი პოვნის შემდეგ, გოგონამ მას უთხრა, რომ სურს მამის საფლავზე ხე დარგოს. მისი მამა ვეტერანთან ერთად იბრძოდა. კაცი დიდად არ არის დაინტერესებული და სოფელში მიჰყავს, რომ იპოვოთ იპოვოს ისეთი ხალხი, ვინც ომის დროს მამასთან ერთად მსახურობდა. საბოლოოდ პასუხისმგებლობა დაეუფლა გურგენს, რადგან ის მანქანას იპარავს მისი მექანიკოსის მაღაზიიდან და მოგზაურობს ახალგაზრდა გოგონასთან ერთად. საშას მამის დანაყოფის ზოგიერთი წევრის შეკრების შემდეგ, გურგენს იმ ძნელი პერიოდის გახსენება უმძიმს. . ის თავს დამნაშავედ გრძნობს საშას მამის გარდაცვალების გამო, ვინაიდან სწორედ მისმა ტყვეობამ განაპირობა სამაშველო ოპერაცია, რომელმაც მისი სიცოცხლე შეიწირა. გარდა ამისა, მან არ იცის როგორ უთხრას საშასა, რომ მამის საფლავი ფრონტის ხაზის მეორე მხარესაა. როდესაც ისინი საბოლოოდ მიაღწევენ ფრონტის სამხედრო პოსტს, პასუხისმგებელი მეთაური უარს ამბობს მათ გატარებაზე.
ღამით, გურგენი და საშა მოგზაურობას ასრულებენ და ხის დარგვა შეუძლიათ. მზის ამოსვლისთანავე აზერბაიჯანელი სოფლელი ხედავს ორს და თოფით იპყრობს მათ. მათი დაკითხვის შემდეგ, იგი გაიგებს მიზეზს, რომ ისინი საფლავზე მივიდნენ და ტირილს იწყებს, რადგან ომის გამო 10 წლის შვილს დაკარგავს. იგი უშვებს მათ იმ პირობით, რომ სომხურ მხარეში მისი შვილის საფლავთანაც დარგავენ ხეს. ახალგაზრდა ბიჭის საფლავზე ხის დარგვის შემდეგ ისინი ლაშქრობას იწყებენ ქალაქში. საპირფარეშოების შესვენებაზე გაჩერებისას, ოლიგარქის მცველები, რომელთა მანქანაც გურგენმა მოიპარა, მათ დაეწივნენ. ისინი ვეტერანს სცემენდა მანქანას დაიბრუნებენ. საშა, რომელიც მომხდარს ვერ ნახავს გატეხილი სომხურით ეკითხება მას, თუ როგორაა. მისი საშინელი სომხურის გამო ამ მომენტზე სომხები ძალიან ხალისობენ.